open-index/open-wikipedia-markdown huggingface dataset:
Otto Falkenberg (1885–1977)

:*For Otto Falkenberg fra Oslo, se [[Otto Falkenberg (1885–1969)]]

*'Otto Gabriel Grubbe Dietrichson Falkenberg** (født [[9. januar]] [[1885]] i [[Stjørdal]], død [[21. juli]] [[1977]] i [[Oslo]]) var en [[Norge|norsk]] forretningsmann og [[seiling|seiler]].

Han var sønn av distriktslege Johannes Emil Falkenberg fra [[Fredrikstad]] og Hanna Berntine Rise fra Stjørdal. Otto Falkenberg vokste opp i [[Alversund]] og [[Bergen]], der faren hadde sitt virke. Han seilte i utenriksfart i tenårene. Senere gikk han inn i merkantile stillinger som blant annet kontorist ved et handelshus i [[Dunkerque]] i [[Frankrike]] og regnskapsfører ved [[Ingeniør M.O. Schøyens Bilcentraler]] AS i Oslo. Han ble etterhånden eiendomsmegler i hovedstaden.

I 1947 ble Falkenberg dømt til straffarbeid, bøter og tap av bevillingen som eiendomsmegler i tre år under [[landssvikoppgjøret]].

Falkenberg var medlem av [[Kongelig Norsk Seilforening]] i Oslo. Falkenberg ble olympisk mester i seiling under [[sommer-OL 1920|sommer-OL i 1920]] i [[Antwerpen]]. Han vant sammen med [[Willy Gilbert]], [[Arne Sejersted]], [[Trygve Schjøtt]], [[Charles Arentz]], [[Robert Giertsen]] og [[Halfdan Schjøtt]] olympisk gull i klassen ''10 meter type 1919'' med den norske båten «Mosk II». Det var kun én båt i denne klassen.

== OL-medaljer ==
* [[Seiling under Sommer-OL 1920|1920]]  [[Antwerpen]] -  **Gull''' i seiling, 10-metersklassen type 1919

## Referanser


## Eksterne lenker
*
EM i friidrett 1994 – 5 000 meter menn

Dette er de offisielle resultatene i øvelsen **5000 meter herrer** ved EM i friidrett 1994 i Helsingfors, Finland. Finalen ble avholdt 14. august.

Norge var ikke representert i øvelsen.

## Medaljevinnere

### Semifinaler
#### Heat 1

#### Heat 2

### Finalen

## Kilder
*Resultater
Halocarpusslekten

*[[Halocarpus bidwillii]]*
*[[Halocarpus biformis]]*
*[[Halocarpus kirkii]]*

**Halocarpus-slekten** (latin: *Halocarpus*) er en slekt i gultrefamilien, en gruppe sørlige bartrær. Slekten har 3 eviggrønne arter av busker og trær, endemisk på New Zealand. Tidligere ble artene tilskrevet slekten *[[Dacrydium]].

***Halocarpus bidwillii*** eller «Bog Pine», «Mountain Pine», vokser fra nesten helt nord på North Island, og ned hele South Island. Treet trives i lavlandet, og blir sjelden mer enn 3-4 meter høyt. De spiralsatte bladene er skjellaktige, og inntil 2 mm lange, men inntil 5 mm når de er unge skudd. Konglene er bæraktige, hvite og kjøttfulle.

***Halocarpus biformis*** eller «yellow pine», «pink pine», kan bli inntil 10 meter høyt, men i åpent lende er den normalt en buskplante. Den finnes i høylandet på det vulkanske høyplatået på North Island, og i lavlandet på South Island og Stewart Island.

***Halocarpus kirkii*** eller «Monoao» vokser i skogsområdene opp til 700 moh. på North Island. Arten er sjelden, og et buskaktig eller mellomstort tre, inntil 25 m høyt. De unge skuddene bæres inntil treet er ca. 10 meter høyt. Bladene er læraktige og inntil 40 mm lange. Den må ikke forveksles med navnebroren *Manoao colensoi* eller «Silver pine», som også vokser på new Zealand.

== Arter ==
* *Halocarpus*, 3 arter
** *Halocarpus bidwillii* (New Zealand)
** *Halocarpus biformis* (New Zealand)
** *Halocarpus kirkii'' (New Zealand)

## Eksterne lenker
* 
* Gymnosperm Database – Podocarpaceae oversikt fra Conifers.org
Lagarostrobos franklinii

* *Lagarostrobos franklinii*

***Lagarostrobos*** er en monotypisk slekt i gultrefamilien, en gruppe sørlige bartrær. Slekten har bare én kjent art, ***Lagarostrobos franklinii*** på Tasmania i Australia. På engelsk kalles den «Huon Pine». 

En annen art, *Lagarostrobos colensoi* på New Zealand, er nå overført til slekten *[[Manao]]*.

***Lagarostrobos franklinii*** er et langsomt-voksende, buskaktig gultre, inntil 20 meter høyt, i sjeldne tilfeller 30 meter. Det har ofte hengende grener, og kan bli inntil 2&nbsp;000 år gammelt. Bladene er spiralsatt, små og skjellaktige, inntil 3 mm lange. Bladverket dekker stilkene nesten helt. Det er hann- og hunn-kongler på ulike trær. Hannkonmglene er gule og inntil 8 mm lange. Modne frøkongler er kjøttfulle og bæraktige. hanntrær kan trolig reprodusere (klone) seg selv vegetativt. 

Naturlig kvae hindrer forråtnelse av trevirket. Substansen metyleugenol gir treet sin lukt og konserverende egenskaper.  

Trevirket er gyllenbrunt og svært ettertraktet, og trues av tømmerhogst. De gjenværende habitatene er alle vernet.

## Arter
* *Lagarostrobos*, 1 art
** *Lagarostrobos franklinii* (Tasmania)
** *[[Lagarostrobos colensoi]]* = syn. *Manoao colensoi* 

## Eksterne lenker
* 
* Gymnosperm Database – Podocarpaceae oversikt fra Conifers.org
* Tasmanian Wilderness World Heritage Area 
* Tasmanian parks guide
* Molloy, B. P. J. 1995. «Manoao (Podocarpaceae), a new monotypic conifer genus endemic to New Zealand». *New Zealand Journal of Botany* 33: 183-201. Available online PDF
Gatúnsjøen

**Gatúnsjøen** (spansk **) er en kunstig innsjø, som ble laget i gjennom å demme opp elven Rio Chagres, som utgjør en del av Panamakanalen.

Sjøen ble bygget mellom 1907 og 1913, da Gatúndammen ble reist i Chagreselva. Den gangen var dette verdens største innsjø av jord, og sjøen var verdens største innsjø skapt av menneske. Innsjøen har er areal på 425&nbsp;km² ved en normal vannstand på 26&nbsp;m over havflaten, da er det 5,2 kubikkilometer vann i sjøen.

Siden nedbørsmengden i Panama er veldig variabel gjennom året og skipstrafikken gjennom slusene gjør at mye vann blir sluppet ut i havet fra sjøen, er vannet i sjøen en viktig del av driften av Panamakanalen.

## Eksterne lenker
*
Parasitaxus

* *[[Parasitaxus usta]]*

***Parasitaxus*** er en monotypisk slekt i gultrefamilien, en gruppe sørlige bartrær. Slekten har bare én kjent art, ***Parasitaxus usta*** på Ny-Caledonia. Den ble beskrevet av Viellard i 1861, som *Podocarpus ustus*.

*Parasitaxus usta* er unik som verdens eneste parasittiske bartre, den er parasittisk på et annet medlem av Podocarpaceaefamilien, nemlig *[[Falcatifolium taxoides]]* på Ny-Caledonia. *Parasitaxus usta* mangler røtter, den trekker vann fra vertsplantens røtter. 

Antakelig er arten svært nært beslektet med slekten *[[Lepidothamnus]]*, og da særlig med arten *[[Lepidothamnus fonkii]]* som vokser i Sør-Amerika.

## Arter
* *Parasitaxus*, 1 art
** *[[Parasitaxus usta]]* (Ny-Caledonia)

## Eksterne lenker
* 
* Gymnosperm Database – Podocarpaceae oversikt fra Conifers.org
* Gymnosperm Database: *Parasitaxus ustus*
* Nickrent, D. (2006). Parasitic Plants: «Is *Parasitaxus* Parasitic?»
Manoao

* *[[Manoao colensoi]]*

***Manoao*** er en monotypisk slekt i gultrefamilien, en gruppe sørlige bartrær. Slekten har bare én kjent art, ***Manao colensoi*** på New Zealand. På engelsk kalles den «Silver pine», eller lokalt med maorinavnet «manoao». 

En annen art, *Lagarostrobos franklinii* på Tasmania, er systematisert under den monotypiske søsterslekten *[[Lagarostrobos]]*.

*Manoao colensoi* er et langsomt-voksende gultre, inntil 15 meter høyt. Det foretrekker skyggefulle og fuktige vekstområder på New Zealand, og trues av tidligere tiders hogst. Treet gir fine ,rette planker som er ettertraktede bruksmaterialer. Den må ikke forveksles med navnebroren «Manoao» *([[Halocarpus kirkii]])* som også vokser på New Zealand.

## Arter
* *Manoao*, 1 art
** *[[Manoao colensoi]]* = syn. *Lagarostrobos colensoi* eller «Silver pine»

## Eksterne lenker
* 
* Gymnosperm Database – Podocarpaceae oversikt fra Conifers.org
* Molloy, B. P. J. 1995. «Manoao (Podocarpaceae), a new monotypic conifer genus endemic to New Zealand». *New Zealand Journal of Botany* 33: 183-201. Available online PDF
Microcachrys

* *[[Microcachrys tetragona]]*

**Microcachrys-slekten** (latin: *Microcachrys*) er en monotypisk slekt i gultrefamilien, en gruppe sørlige bartrær. Slekten har bare én kjent art, *Microcachrys tetragona* på Tasmania. 

***Microcachrys tetragona*** er lav og hardfør, og vokser meget langsomt. Den blir inntil 1 meter høy, og trives best i høyfjellet på næringsfattig mark. Bladene er skjelløaktige, og ofte parallellstilt. 

Den kan minne om arten *[[Diselma archeri]]* innenfor sypressfamilien, men er ikke beslektet med denne.

## Arter
* *Microcachrys*, 1 art
** *[[Microcachrys tetragona]]* (Tasmania)

## Eksterne lenker
* 
* Gymnosperm Database – Podocarpaceae oversikt fra Conifers.org
Den store Norske Humorfestivalen

**Den store Norske Humorfestivalen** er en årlig humorfestival med stand-up og underholdning på ulike arenaer i Stavanger og Sandnes som ble etablert 1. april 1992. De fem personene som stiftet festivalen var Terje Vallestad, Rolf Norås, Steinar Lyse, Svein Erik Reienes og Per Inge Torkelsen.

Humorfestivalen er den største humorfestivalen i Norge og den eneste festivalen for scenekunst i Stavanger. Festivalen arrangeres hvert år rundt månedsskiftet september/oktober. Den Store Norske Humorfestivalen er organisert som en stiftelse med et eget styre.

Den Store Norske Humorfestivalen har som målsetting å arrangere en årlig internasjonal humorfestival på høyt kunstnerisk nivå i Stavanger. Hvert år deltar store og små artister fra inn og utland på Humorfestivalen og det har blant annet vært internasjonale storheter som Jo Brand, Craig Charles, Harry Hill, Bill Bailey, The Umbilical Brothers, Tim Minchin og Gamarjobat på festivalen.

## Referanser


## Eksterne lenker
*
Diselma

* *[[Diselma archeri]]*

**Diselmaslekten** (latin: *Diselma*) er en slekt av nåletrær i sypressfamilien. Den har bare én art – ***Diselma archeri*** – som vokser på Tasmania i Australia.

***Diselma archeri*** er et lite, inntil 6 meter høyt bartre. Det vokser på vestkysten av øya samt rundt innsjøen Lake St. Clair. Bladen er skjellaktige og 2–3&nbsp;mm korte, og er plassert i fire rekker. Konglene er bare 2–3&nbsp;mm lange, og går fra grønt til brunt under modningen gjennom den 7-8 måneders lange vekstsesongen. Konglen har to skjell og bærer bare to frø.

## Arter
* *Diselma*, 1 art
** *[[Diselma archeri]]* (Tasmania)

## Eksterne lenker
*
Hanan al-Shaykh

**Hanan al-Shaykh** (født 1945 i Beirut) er en forfatter fra Libanon. Hun arbeidet for avisen *[[Al-Nahar]]* frem til 1975 da hun emigrerte på grunn av borgerkrigen som hadde brutt ut i Libanon.

## Bakgrunn og oppvekst
Hanan al-Shaykh vokste opp i det svært konservative nabolaget Ras al-Naba i Beirut, som på mange måter fremstod som en bakevje. Hennes mor Kamila var analfabet, og hadde blitt giftet bort i ung alder, men siden hun var stri og egenrådig hadde hun forlatt mann og barn for å leve sammen med elskeren sin, en mann som het Mohammed. Kamila giftet seg etter hvert med Mohammed, men han omkom i en bilulykke få år senere. Hanan al-Shaykh skrev i boken *Gresshoppen og fuglen. Min mors historie* at hun kun traff sin mor noen få ganger i løpet av oppveksten, og at det var som å møte en vill og kaotisk nabo; noen morsfølelse eller -autoritet var det aldri snakk om.

Hanan al-Shaykhs far var en sterkt troende shia-muslim som eide en stoffbutikk sammen med en annen mann. Da kompanjongen presset hennes far ut av forretningsdriften, var det ikke tale om at faren ville forsøke å vinne sin rett tilbake gjennom rettsapparatet: «Gud er den eneste lovkyndige jeg trenger.» 

Den unge jenta var tidvis rasende på sin far og sin bror fordi de hadde makten til å bestemme over henne. For å få utløp for de sterke følelsene begynte hun å skrive. En av lærerne hennes på den tradisjonelle pikeskolen var Layla Ba'albaki, som i 1958 ga ut romanen *Ana ahya* (oversettelse: *Jeg er her* eller *Her er jeg*) – den ble totalforbudt av de libanesiske myndighetene, men kom til å bli et sentralt verk innen den libanesiske kvinnelitteraturen. På pensjonatskolen som Hanan al-Shaykh ble sendt til i Saida delte hun rom med Leila Khaled, som senere gikk inn i opprørsbevegelsen PLFP og var med på to flykapringer.

## Utgivelser på norsk
**Jeg feier solen av hustakene* (2000), oversatt fra engelsk av Bente Klinge
**Bare i London* (2002),  oversatt fra engelsk av Bente Klinge
**Gresshoppen og fuglen. Min mors historie* (2010), oversatt fra engelsk av Bente Klinge 

## Utgivelser oversatt til engelsk
**Women of Sand and Myrrh* (1992)
**The Story of Zahra*
**Beirut Blues* (1992)
**Only in London*  (2001) 
**I Sweep the Sun Off Rooftops* (2002)
**The Persian Carpet*

## Utgivelser på arabisk
De norske oversettelsene av titlene er basert på engelske oversettelser av titlene, med mindre annet er angitt
*1970: *En død manns selvmord* (originaltittel: انتحار رجل ميت)
*1975: *Djevelens hest*
*1980: *Fortellingen om Zahra* (originaltittel: حكاية زهراء)
*1983: *Det persiske teppet i arabiske fortellinger* 
*1988: *Lukten av en gaselle* (originaltittel: مسك الغزال)
*1992: *Post fra Beirut* (originaltittel: بريد من بيروت)

* 1994: *Jeg feier solen av hustakene* (originaltittel: أكنس الشمس عن السطوح) – utgitt på norsk i 2000
* 2003: *To kvinner ved sjøen* (originaltittel: امرأتان على شطىء البحر)

## Se også
* Arabiske forfattere

## Referanser
Kremmertorget

**Kremmertorget** er et kjøpesenter i Leiret i Elverum. Senteret ligger i Elverum sentrum, i nærheten av sykehuset og Elverum kirke. Senteret er 25&nbsp;700 kvm stort og rommer 45 butikker, blant annet flere av de vanlige kjedebutikkene: Hennes & Mauritz, Cubus, Lindex, Dressmann, Torshov Birekvisita, Meny og tidligere også Clas Ohlson fram til 2021 da denne butikken flyttet inn på konkurrentsenteret Amfi Elverum. 

Omsetningen i 2009 var på 429 millioner.

## Referanser


## Eksterne lenker
*
Lepidothamnusslekten

*[[Lepidothamnus fonkii]]*
*[[Lepidothamnus intermedius]]*
*[[Lepidothamnus laxifolius]]*

**Lepidothamnus-slekten** (latin: *Lepidothamnus*) er en slekt i gultrefamilien, en gruppe sørlige bartrær. Slekten har 3 eviggrønne arter av busker og trær, to arter endemiske på New Zealand og en i Chile og Argentina. 

*Lepidothamnus fonkii* i Chile og noen habitater i Argentina, er en krypende, lav buskaktig og eviggrønn vekst, som trives i myrlandskap og våtmark.

*Lepidothamnus intermedius* eller «Yellow Silver Pine», vokser kun på New Zealand. Den er en lav, krypende busk.

*Lepidothamnus laxifolius* vokser også utelukkende på New Zealand.

## Arter
* *[[Lepidothamnus]]*, 3 arter
** *[[Lepidothamnus fonkii]]* (Chile, Argentina)
** *[[Lepidothamnus intermedius]]* (New Zealand)
** *[[Lepidothamnus laxifolius]]* (New Zealand)

## Eksterne lenker
* 
* Gymnosperm Database – Podocarpaceae oversikt fra Conifers.org
Millionær

En **millionær** er en person med en formue på en million valutaenheter eller mer, fratrukket gjeld. Begrepets betydning varierer altså kraftig avhengig av hvilken valuta det gjelder. I 2022 var medianformuen til husholdninger i Norge på 2 millioner kroner. I blant brukes begrepet **mange­millionær** for å skille fra vanlige «småmillionærer» (man må ha tusen millioner før man blir kalt milliardær).

## 2004
### USA
Ifølge TNS Financial Services hadde 8,2 millioner amerikanske husholdninger en nettoformue på minst 1 million USD ved utgangen av 2004

### Sverige
Ifølge SCB var 14 % av Sveriges befolkning millionærer i år 2005.

## Se også
* Milliardær

## Referanser
Rødtopplundmåler

**Rødtopplundmåler** (*Perizoma bifaciata*) er en sommerfugl i gruppen av de egentlige målere (Geometridae). Den er bare funnet noen få ganger langs Oslofjorden i Norge og blir vurdert som sårbar (VU) på Norsk rødliste for arter.

## Utseende
En nokså liten (vingespenn 18 – 21&nbsp;mm), slank, mer eller mindre brunlig måler. **Forvingen** kan variere i grunnfarge fra lyst gulbrun til mørkt rødbrun, som oftest med et bredt, mørkere tverrbånd i midten, men dette kan være utydelig. Båndet er kantet på begge sider med brede, doble, uregelmessig buktede hvite bånd. Vingespissen har en hvit, trekantet flekk. **Bakvingen** er gråhvit. Larven er kraftig, lyst grågrønn med korte, hvite børster.

## Levevis
Arten har larver som lever i frøkapslene til rødtopp (*Odontites* spp.) og store arter av øyentrøst (*Euphrasia* spp.), begge i snylterotfamilien (Orobanchaceae). Denne arten overvintrer som puppe, noen ganger kan den ligge over ett eller flere år, noe som er uvanlig for målere. De voksne sommerfuglene flyr i juli–august.

## Utbredelse
Arten finnes i den palearktiske sone. I Norge er den sjelden og bare funnet i Østfold, Akershus, Vestfold og Aust-Agder.

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Perizoma bifaciata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Ketnet

**Ketnet** er en offentlig TV-kanal i Flandern som utelukkende viser programmer for barn. Kanalen eies av VRT, Flanderns offentlige kringkasting, som også er ansvarlig for innholdsproduksjonen. Kanalen skal være en trygg kanal som viser barneprogrammer, tilsvarende norske NRK Super. 

Frem til 2012 delte Ketnet sendeflate med søsterkanalen Canvas, men Ketnet har siden hatt sin egen frekvens på det belgiske digitale bakkenettet. 

I 2022 hadde Ketnet en total markedsandel på 1,27 prosent, og 22,29 prosent i aldersgruppen 4–12 år. Med dette var Ketnet den mest populære barnekanalen i Flandern.

## Referanser


## Eksterne lenker
*
Fusui

**Fusui** (kinesisk: 扶绥县; pinyin: * Fúsuí Xiàn*) er et fylke i den autonome regionen Guangxi i Folkerepublikken Kina. Det ligger i byprefekturet Chongzuo.

Befolkningen var på  innbyggere i 1999.

## Administrative enheter

## Referanser


## Eksterne lenker
*  Hjemmeside 
*  Informasjonsside  -
Debao

**Debao** (kinesisk: 德保县; pinyin: * Débǎo Xiàn*) er et fylke i den autonome regionen Guangxi i Folkerepublikken Kina. Det ligger i byprefekturet Baise.

Befolkningen var på  innbyggere i 1999.

Fylket er en viktig produsent av bauxitt.

## Administrative enheter
**Storkommuner:**
*Chengguan (城关镇), Longdie (隆桑镇), Jingde (敬德镇), Zurong (足荣镇), Ma'ai (马隘镇)
**Kommuner:**
*Du'an (都安乡), Najia (那甲乡), Ronghua (荣华乡), Yandong (燕峒乡), Longguang (龙光乡), Batou (巴头乡), Dongling (东凌乡)

## Referanser


## Eksterne lenker
*  Informasjonsside
Tianlin

**Tianlin** (kinesisk: 田林县; pinyin: * Tiánlín Xiàn*) er et fylke i den autonome regionen Guangxi i Folkerepublikken Kina. Det ligger i byprefekturet Baise.

Befolkningen var på  innbyggere i 1999.

## Samferdsel
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

## Referanser


## Eksterne lenker
*  Informasjonsside
Jingxi

**Jingxi** (kinesisk: 靖西县; pinyin: * Jìngxī Xiàn*) er et fylke i den autonome regionen Guangxi i Folkerepublikken Kina. Det ligger i byprefekturet Baise.

Befolkningen var  i 1999.

## Administrative enheter
**Storkommuner:**
*Xinjing (新靖镇), Huadong (化峒镇), Hurun (湖润镇), Ande (安德镇), Youlin (龙临镇), Quyang (渠洋镇), Yuexu (岳圩镇), Longbang (龙邦镇)
**Kommuner:**
*Tongde (同德乡), Qianzhuang (壬庄乡), Anning (安宁乡), Dizhou (地州乡), Ludong (禄峒乡), Nanpo (南坡乡), Tianpan (吞盘乡), Guole (果乐乡), Xinjia (新甲乡), Wuping (武平乡), Kuiwei (魁圩乡)

## Referanser


## Eksterne lenker
* 
*  Informasjonsside
Fengshan

**Fengshan** kan være:

* Byen Fengshan (鳳山) på Taiwan, hovedstad i regionen Kaohsiung ;
* Fylket Fengshan (凤山) i den autonome regionen Guangxi i Folkerepublikken Kina.
Nandan

**Nandan** (kinesisk: 南丹县; pinyin: * Nándān Xiàn*) er et fylke i den autonome regionen Guangxi i Folkerepublikken Kina. Det ligger i byprefekturet Hechi.

Befolkningen var på  innbyggere i 1999.

## Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi. 

## Referanser


## Eksterne lenker
*  Informasjonsside
Lingshan

** Lingshan** (kinesisk: 灵山县; pinyin: * Língshān Xiàn*) er et fylke i den autonome regionen Guangxi i Folkerepublikken Kina. Det ligger i byprefekturet Qinzhou. Det har et areal på  3550 / 3558,6 km² og teller ca. 1.400.000 innbyggere (2004). 

## Samferdsel
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.

## Eksterne lenker
*  Informasjonsside
Cangwu

**Cangwu** (kinesisk: 苍梧县; pinyin: * Cāngwú Xiàn*) er et fylke i den autonome regionen Guangxi i Folkerepublikken Kina. Det ligger i byprefekturet Wuzhou.

Befolkningen var på  innbyggere i 1999.

## Kulturminner
Li Jishens bosted (*Li Jishen guju*, 李济深故居) ble i 1996 tilføyd på Folkerepublikken Kinas liste over kulturminner.

## Samferdsel
Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.

## Referanser


## Eksterne lenker
*  Informasjonsside
Mengshan

**Mengshan** (kinesisk: 蒙山县; pinyin: * Méngshān Xiàn*) er et fylke i den autonome regionen Guangxi i Folkerepublikken Kina. Det ligger i byprefekturet Wuzhou.

Befolkningen var på  innbyggere i 1999.

## Historie
Yongan (gammelt navn på byen Mengshan), var et av de første hovedsetene for Taipingopprøret på 1800-tallet. Dette stedet, *Stedet for Yong'an-aktivitetene for Den evige freds himmelske rike* (*Taiping tianguo Yong'an huodong jiuzhi*, 太平天国永安活动旧址) ble i 2006 oppført på Folkerepublikken Kinas liste over kulturminner.

## Samferdsel
Kinas riksvei 321 løper gjennom området. Den fører fra Guangzhou via blant annet Wenzhou og Guilin til Chengdu, hovedstaden i provinsen Sichuan.

## Referanser


## Eksterne lenker
*  Informasjonsside
Yongning (Yinchuan)

**Yongning** (kinesisk: 永宁县; pinyin: * Yǒngníng Xiàn*) er et fylke i den autonome regionen Ningxia i Folkerepublikken Kina. Det ligger i byprefekturet Yinchuan.

Befolkningen var på  innbyggere i 1999.

Området har en stor produksjon av meloner.

## Samferdsel
Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.

Kinas riksvei 211 løper gjennom området. Den fører fra Yinchuan til Xi'an i provinsen Shaanxi.

Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.

## Referanser


## Eksterne lenker
*  Hjemmeside
Arthur Evans Moule

**Arthur Evans Moule** (født 1836, død 1918) var en engelsk protestantisk Kinamisjonær og forsker. 

## Bakgrunn
Han var sønn av Henry Moule, anglikansk sogneprest i Fordington, Dorset, og ble utdannet ved *Malta College* og *Islington Church Missionary Society College*.  

## Misjonær i Kina
Han dro til Kina i 1861, der han kom i tide for å bli øyenvitne til deler av Taipingopprøret.  Han arbeidet nær Ningpo i 1861&#45;69 og 1871&#45;76; i Hankow (der hans bror George Evans Moule i 1869 hadde grunnlagt den første China Inland Mission-residensen) fra 1876 til 1879;  i Shanghai i 1882&#45;94;  og etter åtte år hjemme i USA, i  Chekiang og Kiangsu fra 1902 til han pensjonerte seg i 1910. Han hadde vært *Archdeacon* i bispedømmet *Mid&#45;China* i tredve år.   

I 1890 var han en av grunnleggerne av *The Permanent Committee for the Promotion of Anti-Opium Societies*.  De andre medlemmene av komiteen var misjonærene John Glasgow Kerr MD, *American Presbyterian Mission* i Kanton; B.C. Atterbury MD, *American Presbyterian Mission* i Peking; Henry Whitney MD, *American Board of Commissioners for Foreign Missions* i Foochow, pastor Samuel Clarke, China Inland Mission i Kweiyang; pastor Arthur Gostick Shorrock, *English Baptist Mission* i Taiyuan og pastor Griffith John, *London Mission Society* i Hankow.  De gikk inn for å be kristne i Kina for å mobilisere folkemeningen mot opiumshandelen, og opprettet etterhvert oppfølgingskomiteer slik at konferansevedtak fattet i sakens anledning ble virkeliggjort. 

Han publiserte kristne traktater både på kinesisk og engelsk.

Hans bror, Handley Moule, var biskop av Durham 1901-1920. Hans sønn Arthur Christopher Moule ble også kinamisjonær og forfatter av verker innen sinologien.

## Verker i utvalg
* 1891: ''The Story of the Chek-Kiang Mission of the Church Missionary Society.''  London: Church Missionary Society. [digitalisert av University of Hong Kong Libraries, Digital Initiatives, "China Through Western Eyes." ]
* 1911: ''Half a century in China: recollections and observations.''  London: Hodder and Stoughton. [digitalisert av University of Hong Kong Libraries, Digital Initiatives, "China Through Western Eyes." ]

## Referanser
Slyngetrening

**Slyngetrening** er en form for styrketrening med treningsøvelser utført i slynger. Treningsformen har utgangspunkt i fysioterapi og behandlingsmetoden slyngebehandling. 
Treningen brukes ofte i rehabilitering og opptrening etter skade, men er også effektiv trening av både støttemuskulatur og bevegelsesmuskulatur. Øvelser og trening av muskelgrupper som normalt hindres av tyngdekraften kan gjøres med mindre kraft ved bruk av slynge og dermed gi mulighet for trening som ellers ville være umulig.

Noen av målene ved slyngetrening er å:
* 1.   Øke funksjonell muskelstyrke og -utholdenhet
* 2.   Bedre koordinasjonen og balanse
* 3.   Forhindre og forebygge skader
* 4.   Utvide mulighet til forskjellige øvelser til tross for svak muskulatur.

Ved at styrkeøvelsene gjøres i slynger må kroppen samtidig stabilisere for å holde balansen. 
Slik trenes muskelsamspillet på en annen måte, og både de store bevegelsesmusklene og de små støttemusklene aktiveres. Øvelsene har stor overføringsverdi til situasjoner i idrett og hverdagsliv og kalles også funksjonell styrketrening.


Fil:Man performing inverted row with suspension trainer.jpg|Pull Ups
Fil:crunch.JPG|Crunch
Fil:fremoverlening.JPG|Fremoverlening
Fil:sideliggende_planke.JPG|Sideliggende planke
Arthur Christopher Moule

**Arthur Christopher Moule** (født 1873 i Hangzhou i Kina, død 1957) var en britisk anglikansk kinamisjonær og sinolog. Hans far Arthur Evans Moule var anglikansk misjonær i Kina. Selv fikk han sin skolegang i England. Han fulgte i farens fotspor og ble misjonær i Kina, fra 1903 til 1908. Etter hvert gikk han over i kinaforskning og hadde en allsidig produksjon.

## Verker i utvalg
* «A List of Musical and Other Sound-Producing Instruments of the Chinese», i *Journal of the North China Branch of the Royal Asiatic Society*, vol. 39 [1908] (gjenutgitt mange ganger, sist? i 1989)
* *Christians in China Before the Year 1550*, London:S.P.C.K., 1930 (Nyutgivelse ved Octagon Books, ISBN 0-374-95972-2)
* *Quinsai: With other notes on Marco Polo*, Cambridge University Press, 1957, ASIN: B0000CJPVD
* *The rulers of China, 221 B.C.-A.D. 1949; chronological tables. With an introductory section on the earlier rulers c. 2100-249 B.C *, Routledge and K. Paul, 1957, B0007JWGTC
* Marco Polo The Description of the World (with Paul Pelliot) ISBN 4-87187-308-0
* Marco Polo Transcription of the Original in Latin (with Paul Pelliot) ISBN 4-87187-309-9

## Referanser
Johann Christian Daniel von Schreber

**Johann Christian Daniel von Schreber** (født 18. januar 1739 i Weissensee, Tyskland, død 19. desember 1810 i Erlangen) var en tysk lege og naturforsker.

Han ble kjent for mangesidig lærdom og som forfatter av vitenskapelige verk innen botanikk og zoologi. Han studerte medisin og naturvitenskap i Uppsala hvor han ble *[[doctor medicinæ]]* i 1760. Der møtte han også Carl von Linné og ble hans hengivne læregutt. I 1787 ble han medlem av Kungliga Vetenskapsakademien.

I Tyskland praktiserte von Schreber til å begynne med som lege, deretter var han professor i medisin, botanikk, naturhistorie, farmakologi og økonomi i Erlangen.

Innen botanikken blir autornavnet **Schreb.** brukt og innen zoologien brukes **Schreber**.

## Bibliografi
* *Beschreibung der Gräser* (1.1769 – 3.1810)
* *Lithographia Halensis* (1758)
* *Die Säugetiere in Abbildungen nach der Natur mit Beschreibungen* (1.1774 – 64.1804)
* *Theses medicae* (1761)

## Referanser
Live Haukvik Aker

**Live Bertha Haukvik Aker** (født 2. mars 1963) er en norsk siviløkonom og næringslivsleder.

Fra 2012-2017 var hun CFO i Komplett Group, og fra 2017 er hun COO i Komplett Group.

Aker var administrerende direktør i Grenland Group Well Intervention 2008-2009 og var styremedlem i allmennaksjeselskapene, Revus Energy (siden 2005) og Borgestad (siden 2004). Hun er også nestleder i styret i Grenland Asis Global AS.

Aker er utdannet siviløkonom (*Litz. rer. pol*) fra Université de Fribourg i Sveits i 1988, og har mastergrad i ledelse fra BI i 2001. Hun har jobbet som revisor for KPMG i Norge og Tsjekkia, og har vært involvert i klesselskapet Adelsten og i smykkeselskapet A. Holthe i Arendal. Aker var konsernsjef i vannrensefirmaet Goodtech ASA fra 2001 til 2006. Hun var i 2004 en av kun to kvinner i Norge som styrte et børsnotert selskap. I 2006 ble hun finansdirektør i Tandberg Data, og i 2007 ble hun finansdirektør i Grenland Group ASA.

Aker bor i Tønsberg.

## Referanser
Jeg drar hjem

**Jeg drar hjem** er en sang og debutsingle av bandet Grill Bill and The Hot Dogs. 

Singlen ble utgitt på Reel Noise Records i 2006 med katalognummer RN008. Den entret Norsktoppen på NRK 13. januar 2007 og lå der i tretten uker, frem til 14. april 2007 derav fire uker på førsteplass. Sangen kom på sjetteplass over de mest populære sangene på Norsktoppen i 2007. 

B-siden på singlen inneholder en engelsk versjon av samme låt med tittelen «Going Home». CD-singelen ble trykket opp i 300 eksemplarer som nå er utsolgt, men den er fortsatt å få kjøpt på iTunes og Musikkonline.

## Referanser


## Eksterne lenker
* Offisiell musikkvideo
Vicente Rodríguez

**Vicente Rodríguez Guillén** (født 16. juli 1981 i Valencia) er en tidligere spansk fotballspiller som fram til sommeren 2013 spilte for den engelske klubben Brighton & Hove Albion.

Guillén var venstre midtbane, men har vært svært skadeplaget. Han er mest kjent for sin periode i Valencia, der han spilte 328 kamper over 11 sesonger og vant fem større titler, innkludert to seriemesterskap.

Vicente representerte Spania på starten av 2000-tallet, og var med i EM i 2004.

## Meritter
;Valencia
* UEFA-cupen: 2003/04
* UEFA Super Cup: 2004
* La Liga: 2001–02, 2003–04
* Copa del Rey: 2007–08

## Referanser


## Eksterne lenker
*
Moei

**Moei** er en sideelv til Salween. Den kommer fra Phop Phra i Thailand. Til forskjell fra andre elver i Thailand renner Moei nordover. Den denner  en naturlig grense mellom Burma og Thailand. Den er 327 km lang.
Scar Symmetry

**Scar Symmetry** er ett svensk melodisk death metal-band fra Avesta i Sverige.

Bandet ble opprettet i 2004 og har kontrakt med Nuclear Blast. 11. september 2008 ble det offisielt at vokalisten Christian Älvestam ikke lenger ønsker å være med i bandet, og har dermed sluttet.

## Diskografi
**Symmetric In Design* (2005)
**Pitch Black Progress* (2006)
**Holographic Universe* (2008)
**Dark Matter Dimensions* (2009)
**The unseen empire* (2011)

## Medlemmer
**Lars palmquist-vokal (2008–)
**Roberth Karlsson-vokal (2008–)
**Jonas Kjellgren-gitar og keyboard (2004–)
**Per Nillson-gitar og keyboard (2004–)
**Kenneth Seil-Bass (2004–)
**Henrik Ohlsson-trommer (2004–)

## Tidligere medlemmer
*''Christian Älvestam-vokal (2004–2008)

## Eksterne lenker
* 
* 
*
Tuften

**Tuften** er navnet på gårdsnummer 27 i Gaular kommune, Sogn og Fjordane. Gården ligger på sørsiden av elven Gaula i Råheimsdalføret i Viksdalen. Fra Lauvavatnet i vest grenser gården mot Råheim, videre har den grense mot Tjønneland i sør. På østsiden grenser den også mot Råheim. 

Gården har følgende bruk:
* Bruk 1
* Bruk 2 (deling av gården i ca. 1640)
* Bruk 3, delt fra bruk 2 i 1881, sammenslått med bruk 2 i 1974
* Bruk 4, Nytuft, delt fra bruk 2 i 1887, sammenslått med bruk 2/3 i 1985

## Historisk
Første bruker på Tuften er registrert i en jordebok fra 1590. Det står at *"Oluff paa Toffte"* leide gården av biskopen i Bergen, brukeren var altså for leilending å regne. Etter reformasjonen i 1537 ble alt bispegods overført til kongen, kongen hadde økonomiske problemer på 1660-tallet, og i 1662 ble gården en del av Svanøygodset i Sunnfjord. Etter at Svanøygodset gikk konkurs ble eiendommen auksjonert bort, i 1727 kjøpte da brukeren på bruk 1 hele gården. Bruk 2 ble videresolgt flere ganger, frem til det i 1844 ble kjøpt av brukeren.

## Litteratur
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.321-332)*, Oslo 1998. ISBN 82-994538-2-8
Christian Salvesen

:*For forretningsmannen Christian Salvesen, se [[Christian Salvesen (1827–1911)]]*

**Christian Salvesen Plc** var et skotsk transport- og logistikkselskap med ca. 14&nbsp;000 ansatte i seks land da det høsten 2007 ble kjøpt opp av det franske transportselskapet Norbert Dentressangle. Selskapet var tidligere bl.a. engasjert i hvalfangst og fiskeri. 

## Tidlig historie

Christian Salvesen emigrerte fra Mandal til Leith i Skottland i 1851, der han drev skipsmeglingsfirma sammen med broren Johan Theodor Salvesen og James Turnbull. I 1872 trakk Christian seg ut av dette samarbeidet og etablerte sitt eget skipsmeglingsfirma, Christian Salvesen & Co.
 
Fra begynnelsen av 1900-tallet involverte selskapet seg i hvalfangst. Med hvalfangstkompanier på Island (Hellisfjord), Færøyene (Thorsvaag) og på Shetland, var Salvesen tidlig på 1900-tallet den største aktøren innen nordfangsten.

Deretter etablerte selskapet seg i Antarktis og opererte fra 1908 til 1915 en base på New Island på Falklandsøyene. I 1909 ble basen Leith Harbour (oppkalt etter Salvesens base i Skottland) på Syd-Georgia opprettet. I 1911 startet man pelagisk fangst med kokeriene «Neko» og «Horatio», hovedsakelig ved Syd-Shetlandsøyene. Leith Harbour var fra 1915 verdens største landstasjon, noe den forble det inntil all fangst fra Syd-Georgia opphørte tidlig i 1960-årene.

I perioden 1945&ndash;1962 tilhørte hvalkokeriene «Southern Harvester» og «Southern Venturer» Christian Salvesen. Hvalkokeriene var flytende fabrikker, og mottok fangst fra rundt ti hvalbåter hver. En av selskapets hvalbåter, «Southern Actor», er museumsskip ved hvalfangstmuseet i Sandefjord.

## Moderne historie

Salvesen sluttet med hvalfangst etter sesongen 1962/63, men fortsatte som et suksessrikt selskap innen transport og logistikk. I 1985 ble Salvesen et offentlig aksjeselskap med diversifiserte  aktiviteter som shipping, teglverk, husbygging, fryselagring og utleie av generatorer. Selskapet fokuserte etterhvert på europeisk logistikk og kjøpte opp Swift Transport Services i 1993, samtidig som aktiviteter utenom logistikk ble solgt.

Siden midten av 1990-årene har det vært flere forsøk på oppkjøp og sammenslåinger, før det franske selskapet Norbert Dentressangle ervervet Salvesen for 254,4 millioner pund høsten 2007. Selve overtagelsen skjedde 14. desember samme år.

## Kilder

*
*
*

## Litteratur
* Gerald Elliot: *A Whaling Enterprise. Salvesen in the Antarctic*, Wilby: Michael Russell, 1998. ISBN 0-85955-241-1
Alain Delon

**Alain Delon** (1935–2024) var en fransk skuespiller. Han fikk tidlig stjernestatus; som 23-åring ble han sammenlignet med skuespillere som Gérard Philipe, Jean Marais og James Dean. Han ble av og til kalt den mannlige Brigitte Bardot. Opp gjennom årene arbeidet Delon med flere kjente regissører; Luchino Visconti, Jean-Luc Godard, Jean-Pierre Melville, Michelangelo Antonioni og Louis Malle. Delon hadde sin storhetstid i 1960- og 1970-årene.

## Liv og virke
### Bakgrunn
Alain Delons foreldre ble skilt da han var fire år gammel, og etter en tid i fosterhjem ble han plassert på en katolsk pensjonatskole. Den vanskelige oppveksten kom til å prege ham hele livet. Etter å ha blitt utvist fra flere skoler ble han til slutt slakterlærling hos sin stefar.

Som fjortenåring fikk han en liten rolle i en kortfilm som faren til en kamerat laget. Samme år rømte han hjemmefra; han hadde tenkt seg til Chicago, men ble pågrepet i Bordeaux.
### Militær
Han vervet seg til det franske marinekorpset da han var sytten år gammel, og der fikk han utdannelse som radiooperatør. Det ble oppdaget at han hadde stjålet materiell, og marinen ga ham valget mellom å slutte eller å forlenge tjenestetiden fra tre til fem år. Han valgte det siste, og tjenestegjorde som fallskjermjeger i Indokina under slaget ved Dien Bien Phu i 1954. Også i Indokina ble han tatt for tyveri – denne gangen hadde han stjålet en militærjeep og deretter satt seg fast i en vannførende grøft. Dette medførte at han ble fratatt radiooperatørlisensen og avskjediget fra marinen. Tyveårsdagen sin tilbragte han bak lås og slå.

Da han kom tilbake til Frankrike var han full av sinne, som han rettet mot foreldrene fordi de hadde latt ham dra til Indokina. Ettersom han hadde vervet seg frivillig og var under myndighetsalderen hadde han ikke kunnet dra om foreldrene hadde sagt nei. Han kuttet alle bånd til dem, og bestemte seg for å klare seg på egen hånd – samtidig ante han ikke hva han skulle gjøre med livet sitt. Han skaffet seg diverse tilfeldige jobber, blant annet som lastearbeider i Les Halles i Paris, og fikk husly og venner blant prostituerte, gigoloer og gangstere i det lurvete miljøet rundt Pigalle på Montmartre.
### Skuespiller
Han var muskuløs og hadde et vakkert, uskyldsrent ansikt, og mye takket være sitt fordelaktige ytre klarte han etter hvert å få foten innenfor i filmbransjen.

Han filmdebuterte i 1957. Hans gjennombrudd som skuespiller kom i 1960 da den italienske filmregissøren Luchino Visconti ga ham en hovedrolle i den anerkjente filmen *[[Rocco og hans brødre]]*. Snart var han en av Frankrikes mest populære filmskuespillere og gjorde også en internasjonal karriere, først i romantiske roller, senere for det meste i gangsterfilmer. 

Han fikk sveitsisk statsborgerskap i 1999, og selskapet som selger produkter med hans navn, har base i Genève. 

I 1985 ble han tildelt César-prisen i kategorien «Beste mannlige skuespiller».

## Filmografi

## Referanser


## Eksterne lenker
* 
*
Vicente

:*For fotballspilleren, se [[Vicente Rodríguez]]*

**Vicente** er en spansk og portugisisk form av mannsnavnet *[[Vincent]]*, som har opprinnelse i det romerske navnet *Vincentius*, avledet av latinske *vincere*, «å vinne».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Gil Vicente (1465–1537), portugisisk dramatiker
* Vicente Fernández (f. 1940), meksikansk sanger og skuespiller
* Vicente Fox (f. 1942), meksikansk politiker og tidligere president i Mexico

## Referanser


## Eksterne lenker
*
Toerkomplement

**Toerkomplement** er en metode man bruker i digital elektronikk for å kunne representere negative tall.

For å finne ut hva et negativt siffer blir som toerkomplement må man først velge hvor mange antall biter man skal benytte seg av for å representere et tall, verdier som faller utenfor dette blir behandlet som en feil. Deretter kan man finne representasjonen for et negativt tall ved å ta 2 opphøyd i antall siffer man har valgt å bruke på representering, minus det negative tallet.

Man kan for eksempel si at man representerer tall med fire biter. I utgangspunktet er det høyeste tallet man da får 15, altså 1111 (1+2+4+8) og det laveste 0, altså 0000. I toerkomplement er derimot det høyeste tallet man får 7, altså 0111 og det laveste minus 8, altså 1000. For å se at minus 8 blir 1000, tar man 2^4 som er seksten (10000), og seksten minus 8, som er 8 (1000). Representasjonen for tallet minus 8 i toerkomplement med fire biters representasjon er altså 1000.

Ved summering av to toerkomplementer, skal man alltid kaste overflødige biter som dukker opp til venstre. Hvis vi har valgt å representere tall med fire biter, og man legger sammen to tall så man står igjen med fem biter, så kaster man den første biten.

**Overflyt** får vi hvis vi prøver å utføre aritmetikk med et toerkomplement, men svaret vi får er utenfor hva vi kan representere. Med toerkomplement kan vi alltid gjenkjenne et negativt tall ved at første siffer er 1, og et positivt tall ved at første siffer er 0. Hvis vi igjen sier at vi representerer et tall med fire biter, og prøver å addere 6 med 2. 0110 + 0010 = 1000. Vi ser her at vi fikk et negativt tall, altså overflyt. Prøver vi å addere -6 med -3 får vi (1)0111, altså det positive tallet 7, igjen overflyt.
Leith

**Leith** (skotsk-gælisk **Lite**) er en tidligere burgh i Skottland, men er nå et distrikt nord i City of Edinburgh. Leith ligger ved munningen av elven Water of Leith på Firth of Forths søndre bredd og er Edinburghs havneby.

Byen har en særegen karakter, og det var stor motstand da den i 1920 ble innlemmet i City of Edinburgh, fordi den da ble knyttet nærmere til storbyen. Den er fortsatt en egen by, men administreres sammen med Edinburgh.

Leith har i 2009 ca. 90 000 innbyggere. Grensen mot Edinburgh ble lenge markert av gaten London Road. Fra London Road går det to gater nordøstover og inn i Leith, Leith Walk og Easter Road. Grensen mellom Leith og Edinburgh (mot øst) gikk opprinnelig midt i Leith Walk. De som bodde vest for gaten Leith Walk, bodde i Leith, mens de som bodde øst for Leith Walk, bodde i Edinburgh. Ett hundre meter før Duke Street (som forbinder Leith Walk i nord med Hermitage Place i øst ved parken Leith Links) gikk grensen så rett mot øst, slik at også de som bor øst for Leith Walk, nærmere enn ett hundre meter fra Duke Street, bodde i Leith. Med andre ord var det lenge bare den nordligste delen av Easter Road som tilhørte byen Leith.

I dag har det britiske postvesenet (Royal Mail) laget en ny postgrense mellom Edinburgh (EH6) og Leith. Denne nye grensen har faktisk øket arealet for havnebyen Leith. Grensen skjærer nå i en mer eller mindre rett linje fra vest mot øst, der gaten Craighall Road i Newhaven Harbour er grensen mot vest, og halve Leith Walk og Easter Road (de nordlige delene) tilhører igjen Leith. Hibernian FCs stadion, Easter Road Stadium, i Albion Place lå også opprinnelig i Edinburgh, og har egentlig aldri tilhørt byen Leith, selv om mange tilhengere av fotballklubben i nordøst har likt å tenke at også dette var Leith. Grensen til Leith går imidlertid bare tretti meter nord for North Stand på Easter Road Stadium.

Den norske forfatteren Gabriel Scott (1874–1958) ble født i Leith, der faren hans var sjømannsprest.

Leith er basen til transportselskapet Christian Salvesen Plc som i 2007 ble kjøpt opp av franske Norbert Dentressangle. Leith Harbour på Syd-Georgia, der Salvesen drev hvalfangststasjon fra 1909 til 1963, er kalt opp etter byen.

I Leith lå Norges første sjømannskirke. Den norske sjømannsmisjonen startet arbeidet sitt der ved presten Johan Storjohann (1832–1914) allerede i 1863, og i 1868 stod det første kirkebygget ferdig. Den første stasjonen til Sjømannskirken ble åpnet i Leith høsten 1865. Sjømannsmisjonens arbeid i Leith ble stanset i 1973, men kirken er vernet og i dag holder en kunstskole hus der (The Leith School of Art i 25-27 North Junction Street).

## Litteratur
* 
* 
* 
* 

## Eksterne lenker
*
Steinar Lyse

**Steinar Magne Lyse** (født 27. august 1951) er en komiker, artist, regissør og medprodusent fra Stavanger. 

Han var med på å starte den populære revyguppen Løgnaslaget tidlig på 1980-tallet. I tillegg til å være skuespiller og tekstforfatter i denne gruppen, har Lyse i en årrekke gjestet som artist i ulike show og revyer i blant annet Bergen, Haugesund, Kristiansand og Oslo. Han var også med på å starte kultur- og revyscenen Stavangeren i Stavanger. Har opptrådt flere ganger sammen med Pål Mangor Kvammen. Han driver enkeltmannsforetaket Steinar Lyse.  

Steinar Lyse var fast speaker på Viking Stadion fra 2004 til 2012 hvor han ble kjent for sine humoristiske kommentarer, da særlig om Vikings hovedsponsor og likheten på etternavnet sitt Lyse.

Steinar Lyse driver i dag firmaet Humorhjelpen A/S sammen med komiker Rune Bjerga

## Diskografi
### Løgnaslaget
* *[[Klovnar uden sirkus]]* (1982)
* *[[Baklengs i livet]]* (1983)
* *[[Barndomshjemmet (Løgnaslaget-album)|Barndomshjemmet]]* (1990)
* *[[Utsolgt! (Løgnaslaget-album)|Utsolgt!]]* (2002)
### Pål sine Steinar
* *...Kor i helsikken e Sandnes?* (1997)
### Deltar på
* Vamp: *[[Folken (album)|Folken]]* (1996)
* West Audio: *[[Rogalatter &ndash; 23 revysketsjer/-sanger fra Rogaland]]* (2001)

## Referanser


## Eksterne lenker
* 
* Hjemmeside
Vechta

**Vechta** er en by med om lag 30&nbsp;000 innbyggere i Niedersachsen i Tyskland. Den er hovedstad i Landkreis Vechta. Byen var kjent som den nordligste katolske utpost i Tyskland. Den ligger mellom Bremen, Oldenburg og Osnabrück. Den ligger bare 37 meter over havet i et myrlendt område, noe som avspeiles i bynavnet. *Vecht* betyr fuktig på gammelhøytysk. 

## Skoler
Som hovedstad i Landkreis Vechta har Vechta en rekke skoler og høyskoler. Den har åtte grunnskoler, fire Hauptschuler, to realskoler, to offentlige og fire private gymnas. Det er også en Hochschule Vechta i byen med undervisning i pedagogiske og sosiale fag. Den hadde om lag 3&nbsp;400 studenter vinteren 2007-2008.

## Bilder

File:Castrum Vechtense 13091.JPG|Castrum Vechtense
File:Vechta Rathaus.jpg|Rådhuset i bakgrunnen
File:Langförden St. Laurentius 2.jpg|St. Laurentiuskirken
File:Vechta StGeorg.jpg|St. Georgskirken


## Referanser


## Eksterne lenker
*
Pål Mangor Kvammen

**Pål Mangor Kvammen** (født 14. januar 1963) er en komiker, artist, regissør og produsent fra Stavanger. Han var en av grunnleggerne av Stavanger Revyteater.
Han er kjent for flere opptredener og har vært med å skrive for flere kjente artister  slik som Vazelina Bilopphøggers, Øivind Blunck og Hege Schøyen. Har opptrådt flere ganger sammen med Steinar Lyse. I 1999 var han en av hovedforfatterne av Dizzie Tunes avskjedsforestilling sammen med Lyse og Yngvar Numme. I sitt egent show Mangorland er det Kvammen selv som opptrer og det er Per Inge Torkildsen som har regien på stykket.

Pål Mangor Kvammen fikk i 2006 komikomiteens fagpris  for arbeidet med tekster, regi og produksjon. Han fikk prisen for langt og allsidig virke som tekstforfatter, regissør og produsent. I 2013 ble han tildelt Stavanger kommunes kulturpris.
## Diskografi
;Singler
**Eg vil vera malar/Pass deg sjøl* (1986)
### Pål sine Steinar
* *...Kor i helsikken e Sandnes?* (1997)
### Deltar på
* Høvdingane: *Di kvideå di blå* (1996)
* Leif & Kompisane: *[[Det va du så sa hu va så bra]]* (1996)
* Leif & Kompisane: *Kafébesøg* (1997)
* Leif & Kompisane: *Morgen herlige/ABC vitaminer* (1997)
* Leif & Kompisane: *Syver* (1997)
* Leif & Kompisane: *[[Full kontroll]]* (1997)
* Leif & Kompisane: *[[Sangar fra 1900-talet]]* (2000)
* Leif & Kompisane: *Vikingtiå e' tebage* (2000)
* West Audio: *[[Vikingtiå e tebage]]* (2001)
* West Audio: *[[Rogalatter &ndash; 23 revysketsjer/-sanger fra Rogaland]]* (2001)
* Leif & Kompisane: *[[Kall det ka du vil]]* (2001)
* West Audio: *[[Rogasnadder]]* (2003)
* Artister i Rogaland: *Nå e det tid* (2005)
* West Audio: *[[Ingen banke oss på stadion]]* (2008)
* Leif & Kompisane: *[[Den komplette samlingen]]* (2010)
* Jan Toft: *Siste dag før jul* (2016)

## Priser
* 2006 Komikomiteens fagpris
* 2013 Stavanger kommunes kulturpris

## Referanser


## Kilder
* stavanger.kommune.no Kulturprisen til Pål Mangor Kvammen

## Eksterne lenker
* Hjemmeside
Musikkonline

**Musikkonline.no** er et norsk nettsted som selger norsk musikk for nedlastning.

Musikkonline ble startet i 2002 og er det eldste nettstedet som tilbyr norsk musikk for nedlastning. Nettstedet har over  norske sanger for salg. Musikken er lisensiert av TONO og lastes ned fra nettet i MP3-format og har en bitrate på 256 til 320 kbps. Musikkonline har avtaler med flere norske plateselskaper og selger musikk for disse. Nettstedet selger også noter til norske sanger og norske lydbøker.

## Artister
Eksempler på artister på Musikkonline:

*Klovner i kamp
*Lillebjørn Nilsen
*DumDum Boys
*Satyricon
*Wenche Myhre
*Kaizers Orchestra
*D.D.E.
*Kjell Bækkelund
*Thomas Dybdahl
*Folk & Røvere
*Arve Tellefsen

## Kilder
* Phonophile – Musikkonline

## Eksterne lenker
* MIC – Musikkonline redder gammel norsk vinyl
* MIC – Salg av norsk musikk til utlandet: Musikkonline 
* Dagbladet – Kidsa har alltid rett